VINO SWE INA KLISTU TWAAYA
Uzye Mukaomvya Ningo Tumakadi Twakwe JW.ORG?
Umulimo wa kusimikila ukulondekwa ukuombwa zuwa sana, pa mulandu wakuti ucuzi ukulu cuze ukupalama. (Mapi. 24:11, 12, 20) Pakuti twavwe antu, tungaomvya tumakadi utungayatungulula ukwi Zwi Lyakwe Leza alino na kuli webusaiti itu. Pali kakadi paya na kakodi akangayatwala kuli vidyo iyakuti U Mulandu ci Uno Mulinzile Ukusambilila Baibo? alino na mazwi akunena umuntu ndi cakuti angatemwa ukumanyilapo na vyuze nanti ukusambilila Baibo. Antu yamwi yasilonda ukupokako impapulo zitu lelo yakatemwa ukuyula webusaiti itu. Mutaasitoka ukuyapeela tumakadi. Nomba mutalinzile ukupeela aakuloleka ukuti yasikulonda ukusambilila.
Lyonsi lino mukuomba imilimo, mungalandako amazwi yamwi angalenga ukuti umuntu apokeko kakadi, mungalanda muti: “Inkwatako cimwi cino ningatemwa ukumipeelako. Kakadi kaa kangamutwala kuli webusaiti iyakwata ivyeo vino mungasambilila ukwaula ukulipila alino na mavidyo akalanda pa malyasi apusane-pusane.” (Yoa. 4:7) Pa mulandu wakuti tumakadi tuu tutaakula, mungaasendako nanti tunono sile konsi kuno mukuya pakuti mwapeelako antu.
ayr_Latn cjk_Latn bem_Latn bem_Latn